open-index/open-wikipedia-markdown huggingface dataset:
კერა (მრავალმნიშვნელოვანი)

**კერა** შეიძლება აღნიშნავდეს:

* კერა — ცეცხლის დასანთები და შესანახი ადგილი საცხოვრებელში;
* კერა — გადატანითი მნიშვნელობით ოჯახი, სახლი, სახლ-კარი (გამოთქმები კერის დავსება, კერის გაცივება, კერის დანგრევა და სხვა);
* კერა — ადგილი, სადაც რაიმე მოვლენა ან მოძრაობა იწყება და ვრცელდება.
კენგურუ (კუნძული)

**კენგურუ** () — ავსტრალიის სიდიდით მესამე კუნძული ტასმანიის და მელვილის შემდეგ. მდებარეობს ავსტრალიის სამხრეთ სანაპიროსთან. ადმინისტრაციულად ეკუთვნის სამხრეთ ავსტრალიის შტატს.

## გეოგრაფია 
მდებარეობს ადელაიდადან სამხრეთით 112 კმ-ში, წმინდა ვინსენტის ყურის შესასვლელში და უახლესი მატერიკული წერტილიდან — ჯერვისის კონცხიდან 13 კმ-ში. კუნძულის სიგრძეა — 145 კმ, სიგანე — 0,9 კმ-დან 57 კმ-მდე, ფართობი — 4405 კმ². სანაპირო ხაზის სიგრძე — 509 კმ, ზღვის დონიდან ყველაზე მაღალი წერტილია — 307 მ.

ზედაპირი ვაკეა. ჰავა სუბტროპიკულია. ნალექები 600 მმ-მდე წელიწადში. გაბატონებულია ქსეროფილური ბუჩქნარები და ევკალიპტის მშრალი ტყეები.

## ბუნება და მისი დაცვა 
კუნძულის ტერიტორიის ნახევარზე მეტი არასდროს არ მუშავდებოდა ადამიანის მიერ. ტერიტორიის დაახლოებით მესამედი უკავია ეროვნულ პარკებს, კონსერვაციულ პარკებს და ნაკრძალებს. ყველაზე დაცული ადგილებია:

* ეროვნული პარკი «ფლინდერს ჩეისი» (Flinders Chase National Park)
* კონსერვაციული პარკი «სელაპის ყურე» (Seal Bay Conservation Park)
* დაცული ტერიტორია კონცხი განზეუმი (Cape Gantheaume Wilderness Protection Area)
* დაცული ტერიტორია კონცხი ბუგუერი (Cape Bouguer Wilderness Protection Area)
* დაცული ტერიტორია გამოქვაბული დეს-კაზოარსი (Ravine des Casoars Wilderness Protection Area)

კუნძულზე არ არიან მელიები და კურდღლები. კუნძულის ფაუნას წარმოადგენენ კენგურუები, ვალაბები, ყავისფერი ბანდიკუტები, როზენბერგის ვარანები, კუსკუსები, იქედნისებრნი და ახალზელანდიური სელაპები, ასევე  ღამურების ექვსი და ბაყაყების რამდენიმე სახეობა. კუნძულის ერთადერთი ენდემია აიტკენის ჩანთოსანი თაგვი. კუნძულზე შემოიყვანეს ჩანთოსანი დათვები, ოვალურკუდიანი კუსკუსები და იხვნისკარტები, რომლებიც დღემდე ბინადრობენ. ადრე კუნძულზე სირაქლემა ემუც ბინადრობდა, მაგრამ 1802 წლიდან 1836 წლამდე პერიოდში ისინი გადაშენდნენ, შესაძლებელია ტყის ხანძრების ან მონადირეთა გამო.

კუნძულ კენგურუზე არიან ასევე დიდი რაოდენობით სხვადასხვა ჯიშის ფრინველები, მათ შორისაა შავი კაკადუ, ჯუჯა პინგვინები, ამბარული ბუები (ბუხრინწები) და ბევრი სხვა.

## ისტორია 
კუნძული კენგურუ გამოეყო ავსტრალიის მატერიკს დაახლოებით 10 000 წლის წინ, ზღვის დონის აწევის გამო. არქეოლოგიური გათხრების შედეგების მიხედვით, მეცნიერებმა დაადგინეს, რომ პირველი ავსტრალიელი აბორიგენები კუნძულზე მოხვდნენ დაახლოებით 11 000 წლის წინ, მაგრამ დაახლოებით 200 წელს ჩვენს წელთაღრიცხვამდე დატოვეს იგი, შესაძლებელია ომების, ეპიდემიის ან კლიმატის ცვლილების გამო.

1802 წელს ბრიტანელმა მკვლევარმა მეტიუ ფლინდერსმა კუნძულს დაარქვა «კენგურუ». 1836 წლის 27 ივლისს დაარსდა ქალაქი კინგსკოტი, რომელიც გახდა პირველი ევროპული დასახლება და კუნძულზე ყველაზე დიდი ქალაქი. ქალაქს ჰქონდა ყველა შანსი გამხდარიყო სამხრეთ ავსტრალიის დედაქალაქი, მაგრამ კუნძულის შეზღუდული რესურსების გამო, დედაქალაქი გახდა ადელაიდა.

## მოსახლეობა 
კუნძულზე ცხოვრობს 4259 ადამიანი (2006), აქედან 1800 ცხოვრობს კინგსკოტში.

## ეკონომიკა 
კუნძულის ეკონომიკის მთავარი დარგია სოფლის მეურნეობა (ღვინის, თაფლის, ბეწვეულის, ხორცის და მარცვლეული კულტურების წარმოება). ამის გარდა მნიშვნელოვან როლს თამაშობს ტურიზმი და თევზჭერა. 1881 წელს იტალიური პროვინცია ლიგურიადან კუნძულზე ჩამოიყვანეს ლიგურიული ფუტკრები და დღეისათვის ის განთქმულია თავისი საფუტკრეებით.

## ლიტერატურა 
კატეგორია:ავსტრალიის კუნძულები
კატეგორია:კუნძულები ანბანის მიხედვით
კესონი (მრავალმნიშვნელოვანი)

**კესონი** შეიძლება აღნიშნავდეს:

* კესონი — ქალაქი ჩრდილოეთ კორეაში
* კესონი — პროვინცია ფილიპინებში
* კესონი — ბადე
* კესონი — შემომზღუდი კონსტრუქცია
* კესონი — მოწყობილობა
* კესონი — მოწყობილობა
* კესონი — ფოლადის კოლოფები
* კესონი — გრძივძელი
კერა

მინი|კერა
[მინი|ტრადიციული [იაპონია|იაპონური კერა]]
[მინი|[ნიდერლანდები|ნიდერლანდური სტილის კერა]]
**კერა** — ცეცხლის დასანთები და შესანახი ადგილი საცხოვრებელში. მისი გამოყენება ადამიანმა ისწავლა განვითარების ადრინდელ საფეხურზე. ფიქრობენ, რომ 2 000 000 — 1 800 000 წლის წინ ცეცხლს იყენებდა უძველესი ადამიანი ე. წ. ზინჯანთროპი, რომლის ნაშთები აღმოჩენილია ტანზანიაში, ოლდოვაის ხეობაში (ლუის ლიკის გათხრები), ჩინეთში, ჯოუ-ქოუტიანის მღვიმეში, აშელური ხანის ადამიანის — სინანთროპის ნამოსახლარში აღმოჩნდა ხანგრძლივი დროის განმავლობაში მუდმივი ცეცხლის კვალი და ქვებისაგან მოწყობილი კერის ნაშთები. აშელური ხანის კერის ნაშთები მიკვლეულია დასავლეთ ევროპაშიც. მუსტიეს ხანიდან კერა გვხვდება ადამიანის ყველა ნამოსახლარში. ცნობილია კერასთან მიცვალებულთა დაკრძალვის შემთხვევებიც.

საქართველოში უძველესი კერა (გარკვეულად განლაგებული ქვები, ორმო, რომელსაც ცეცხლის კვალი ეტყობა) გვხვდება ადრინდელი მუსტიეს ხანაში (წოფი, ბრინჯაოს მღვიმე), გვიანდელი მუსტიეს ხანაში (ჯრუჭულის მღვიმე) და ზედა პალეოლითის მთელ რიგ ძეგლებში (დევისხვრელი და სხვა). შელავერში, იმირში და ხრამის დიდ გორაზე (ძვ. წ. VI—V ათასწლეული) ნაგებობებში და ზოგჯერ მის გარეთაც გვხვდება თიხის კერები. ხრამის დიდ გორაზე კერებში ნაპოვნი თიხის ანთროპომორფული ქანდაკებანი (ერთ მათგანში 17). გამომწვარი თიხის კერები გვხვდება მტკვარ-არაქსის კულტურის (ძვ. წ. IV ათასწლეულის დასასრული—ძვ. წ. III ათასწლეულის დასაწყისი) ძეგლებში (ოზნი, ქვარაცხელები, გუდაბერტყა, ამირანის გორა და სხვა). წრიული ფორმის თიხის გამომწვარ კერას შიგა მხარეს აქვს რამდენიმე შვერილი. კერებს იყენებდნენ გასათბობად, საჭმლის მოსამზადებლად. ამავე დროს ის ოჯახის წმინდა, საკულტო ადგილიც იყო. იქ სრულდებოდა სხვადასხვა რელიგიური რიტუალი, ცდილობდნენ მასში ცეცხლი არ გამქრალიყო. კერები გვხვდება გვიანდელი ბრინჯაოს ხანის (ძვ. წ. II ათასწლეულის დასასწისი — I ათასწლეულის დასაწყისი) ნამოსახლარებში (ხოვლეგორა, დიღომი). ფეოდალური ხანის თიხის კერებია ურბნისში (IV—VIII სს.), დმანისში (XI—XII სს.) და სხვა. ავით ნაგები კერები — არახლოზე (XII—XIII სს.), ქოჩულოში (XII—XIII სს.) და სხვა. გვიანდელ ფეოდალურ ხანაში მას ზოგჯერ თონე ცვლიდა. საქართველოში თონის მსგავსი უძველესი კერები აღმოჩენილია სამადლოსა და ციხეგორაზე (ძვ. წ. IV—III).

დროთა ვითარებაში ჩამოყალიბდა კერის სხვადასხვა ფორმა — მრგვალი, სწორკუთხედი, ორმოსებრი, მიწის ზედაპირზე გამართული და ა. შ. მრგვალ საცხოვრებელში კერა ჩვეულებრივ შუა ადგილზე იყო (ნენები, ევენკები და ჩრდილოეთის სხვა ხალხები), სწორკუთხედებში — კედლის ახლოს, ზოგჯერ შესასვლელის პირდაპირ (დაღესტნელი ხალხები), გარდამავალ ტიპადაა მიჩნეული კედლისპირა კერა, რომლისგანაც შემდგომში ბუხარი განვითარდა.

ქართველი ხალხის ძველ  საცხოვრებელ ნაგებობებში (მთის სახლი, დასავლეთ საქართველოს ოდა, დარბაზული სახლი) კერა საცხოვრებლის ცენტრში იყო გამართული. აქ შედიოდა ცეცხლის დასანთები და შესანახი ადგილი — ყვერბი, პურის გამოსაცხობი ოთხფეხა კერა (სვანეთი), ჯაჭვის ჩამოსაკიდებელი — აყარი და სასანთლე — საკვარე. კერებთან სრულდებოდა სხვადასხვა საწესო ჩვევები, მაგ., პატარძლის წაღმა დაბრუნება, მესისხლეთა შერიგება და სხვა.

## იხილეთ აგრეთვე 
*ჭედვა
*სამზარეულო

## ლიტერატურა
*
**ჩართოლანი მ.,* ქართველი ხალხის მატერიალური კულტურის ისტორიიდან, თბ., 1961;
**ჩიტაია გ.,* გლეხის სახლი ქვაბლიანის ხეობაში, «მიმომხილველი», 1926, ტ. 1;

კატეგორია:სახლი
კესონი (მშენებლობა)

**კესონი** — შენებლობაში შემომზღუდი კონსტრუქცია, რომლის დანიშნულებაა წყალქვეშ ან წყალნაჯერ გრუნტში წყლისაგან თავისუფალი სამუშაო კამერის შექმნა. უმთავრესად იყენებენ საძირკვლის, ხიდის, ჰიდროტექნიკური ნაგებობისა და მისთანების აგებისას. კესონს ააგებენ წყლის ან გრუნტის ზედაპირზე. შემდეგ კი საკუთარი და კესონზედა ნაშენის წონის (მასის) ზემოქმედებით ჩაუშვებენ წყალში ან გრუნტში (გრუნტის ამოღების პარალელურად).

## ლიტერატურა
* 

კატეგორია:მშენებლობა
კესონი (არქიტექტურა)

[მინი|[რომის პანთეონის კესონირებული ჭერი]]
**კესონი** (ფრანგ. caisson — ყუთი) — არქიტექტურაში ჭერის ან კამარის შიგა ზედაპირზე გადახურვის კოჭებით, კამარის წიბოებით ან დეკორატიული ზოლებით შექმნილი ბადე — კვადრატული ან მრავალკუთხედის ფორმის ჩაღრმავებანი. აქვს კონსტრუქციული და დეკორატიული დანიშნულება. იყენებენ აგრეთვე შენობის აკუსტიკის გასაუმჯობესებლად.

## ლიტერატურა
## რესურსები ინტერნეტში
*[მინი|234x234პქ|კესონებიანი [კამარა უფლისციხეში]]U.S. National Capitol

კატეგორია:არქიტექტურული ელემენტები
კესონი (გემთრემონტი)

**კესონი** გემთრემონტში მოწყობილობა, რომლის დანიშნულებაა გემის წყალქვეშა ნაწილის ნაწილობრივი დაშრობა მისი რემონტის ან დათვალიერების მიზნით. წარმოადგენს ხის ან ლითონის ყუთს, რომელსაც შიგა მხარეს აქვს გემის კორპუსის დასაშრობი უბნის კონტურის ფორმის მრუდთარგა ამონაჭერი.

## ლიტერატურა
კატეგორია:გემები
კესანე

**კესანე**, *ცისანა* () — ერთ-, ორ- ან მრავალწლოვან ბალახოვან მცენარეთა გვარი ლაშქარასებრთა ოჯახისა. აქვს პატარა ცისფერი (იშვიათად თეთრი) ყვავილები. 

გვარში 50-მდე (სხვა მონაცემებით 80-მდე) სახეობაა. გავრცელებულია ევრაზიის ზომიერ სარტყელში, აგრეთვე ტროპიკულ აფრიკის მთებში, ავსტრალიაში, ახალ ზელანდიაში, მცირე ნაწილი — ამერიკაში.  საქართველოში გვხვდება 15 სახეობა. იზრდება ჭაობებში, ტენიან და დაჩრდილულ ადგილებში, ტყის პირებზე, ბუჩქნარებში, მდელოებზე. ზოგი სახეობა სარეველაა, ბევრი — დეკორატიული. საქართველოს სუბალპურ და ალპურ მდელოებზე ფართოდ არის გავრცელებული ალპური კესანე ().

ქართლურად ეწოდება **კონკიძველა**; ზემოიმერულად – **ციცინო**; ქვემოიმერულად – **ციცუნია**, **ჭორი**; რაჭულად – **თიკნიყურა**; გურულად – **ხასიათა**; დავით ჩუბინაშვილს მოხსენიებული აქვს როგორც **ბუსმიხაკა**, **თაგვისყურა**.

## სახობები 
[250პქ|მინი|მარჯვნივ|*[yosotis scorpioides*]]
[250პქ|მინი|მარჯვნივ|*[Myosotis laxa*]]
[250პქ|მინი|მარჯვნივ|*[Myosotis secunda*]]
[250პქ|მინი|მარჯვნივ|*[Myosotis decumbens*]]
[250პქ|მინი|მარჯვნივ|*[Myosotis alpestris* შქმერში]]
[250პქ|მინი|მარჯვნივ|*[Myosotis stolonifera*]]

* 
* 
* 
* 
* 
*  — ალპური კესანე
* 
* 
* 
* 
* 
* 
*  — მინდვრის კესანე
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  — გაბნეულყვავილა კესანე
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ლიტერატურა
## სქოლიო
*
ჰაინრიხ ბრიუნინგი

**ჰაინრიხ ბრიუნინგი** (; დ. 26 ნოემბერი, 1885 ― გ. 30 მარტი, 1970) — გერმანელი პოლიტიკური მოღვაწე, გერმანიის რაიხსკანცლერი ვაიმარის რესპუბლიკის დროს, 1930-1932 წლებში.

## პოლიტიკური მოღვაწეობა 
* 1920-30 წლებში: კათოლიკური პროფკავშირების ერთ-ერთი ხელმძღვანელი.
* 1924-33 წლებში: რაიხსტაგის დეპუტატი (1929-დან ცენტრისტული ფრაქციის ლიდერი).
* 1930-32 წლებში: რაიხსკანცლერი, 1931 წლიდან ასევე საგარეო საქმეთა მინისტრი, სდევნიდა გერმანიის კომუნისტურ პარტიას, რითაც ხელი შეუწყო ნაციონალ-სოციალისტური დიქტატურის დამყარებას. 1931 წელს აშშ-ის  იმპერიული წრეების მხარდაჭერით მიაღწია მორატორიუმს სარეპარაციო გადასახადებზე. 1932 წელს განიარაღების საერთაშორისო კონფერენციაზე მოითხოვდა შეიარაღებაში სხვა იმპერიალისტურ სახელმწიფოებთან გერმანიის „თანასწორობას“.
* 1934 წელს: ფაშისტური დიქტატურის დამყარების შემდეგ ემიგრაციაში წავიდა აშშ-ში.

## ლიტერატურა
კატეგორია:ვაიმარის რესპუბლიკა
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:გერმანიის საგარეო საქმეთა მინისტრები
კატეგორია:გერმანელი პოლიტიკოსები
კატეგორია:დაბადებული  26 ნოემბერი
კატეგორია:დაბადებული 1885
კატეგორია:გარდაცვლილი 30 მარტი
კატეგორია:გარდაცვლილი 1970
კატეგორია:რაიხსტაგის დეპუტატები (ვაიმარის რესპუბლიკა)
ჩარლზ I

**ჩარლზ I სტიუარტი** (; დ. 19 ნოემბერი, 1600, დანფერმლაინი, შოტლანდია — გ. 30 იანვარი, 1649, უაიტჰოლის სასახლე, ლონდონი, ინგლისი) — ინგლისის, შოტლანდიისა და ირლანდიის მეფე 1625 წლის 27 მარტიდან სიკვდილამდე.

## ბიოგრაფია 
1625 წელს ინგლისის ტახტზე ავიდა ჩარლზ I სტიუარტი.მეფემ თავიდანვე განუსაზღვრელი უფლებები მიანიჭა თავის მინისტრებს, მაღალი თანამდებობის მოხელეებს,ხელისუფლებასთან დაახლოებულ პირებს , რომლებიც მისი სიმპატიით სარგებლობდნენ.ის ანგარიშს არ უწევდა პარლამენტის აზრს.პარლამენტი მკაცრად აკრიტიკებდა მინისტრებს , რომელთა საქმიანობას ინგლისისთვის წარმატება არ მოჰქონდა.მეფემ ურჩი პარლამენტი დაითხოვა , მაგრამ მის მიერ დაწესებული გადასახადები პარლამენტის გარეშე უკანონოდ ითვლებოდა. 1628 წელს ჩარლზი იძულებული გახდა , პარლამენტი მოეწვია.პარლამენტმა მეფეს წარუდგინა ,,პეტიცია უფლებათა შესახებ".

მუხლი 10: 

პასუხად მეფემ ისევ დაითხოვა პარლამენტი და ინგლისში მკაცრი ერთმმართველობა დაამყარა.

ვითარება მხოლოდ 1640 წელს შეიცვალა.შოტლანდიასთან დაწყებული ომის გამო იძულებული გახდა, ისევ მოეწვია პარლამენტი. ის 1640 წლიდან 1653 წლამდე მუშაობდა და „ხანგრძლივი პარლამენტი“ ეწოდა. პარლამენტის დეპუტატების უმრავლესობა მეფის მიმართ აგრესიულად იყო განწყობილი. მათ მიიღეს 204-მუხლიანი დოკუმენტი, რომელშიც მეფის პოლიტიკა იყო გაკრიტიკებული.პარლამენტმა გააუქმა მეფის შემოღებული უკანონო გადასახადები და სხვა კანონებიც. აიკრძალა პარლამენტის დათხოვნა მისი თანხმობის გარეშე.პარლამენტი ცდილობდა,მოეპოვებინა მინისტრების დანიშვნისა და მეფის სხვადასხვა ქმედებათა კონტროლის უფლება.

პარლამენტში მეფის მომხრეებიც იყვნენ , ძირითადად,უმაღლესი არისტოკრატიის წარმომადგენლები. მათ ,,კავალეტებს" უწოდებდნენ. ისინი მეფის უფლებების ასეთ შეზღუდვის წინააღმდეგ გამოდიოდნენ და ცდილობდნენ,სამეფოში ძველი წესრიგი შეენარჩუნებინათ.

მათი მოწინააღმდეგეები კი , რომლებსაც მეფის მომხრეები "მრგვალთავიანებს" უწოდებდნენ - ძირითადად წვრილი მემამულეები - პარლამენტის უფლებების გაძლიერებას, ახალი ეკონომიკური და სამართლებრივი ურთიერთობების დამყარებას უჭერდნენ მხარს. ამ დაჯგუფებას სათავეში ჩაუდგა ოლივერ კრომველი. დაპირისპირება მეფესა და პარლამენტის გარკვეული ნაწილის შორის უკიდურესად გამწვავდა. მეფე იძულებული გახდა , თავის მომხრეებთან ერთად დაეტოვებინა ლონდონი და იორკში დაბანაკებულიყო. კრომველმა 1645 წ. ნეიზბის ბრძოლაში გაანადგურა მეფის მომხრეები. ჩარლზმა კიდევ სცადა ბრძოლა ტახტისა და ხელისუფლების დასაბრუნებლად , მაგრამ ის ტყვედ ჩავარდა. სასამართლომ ის დამნაშავედ ცნო ,,არაბუნებრივი , მკაცრი და სისხლისმღვრელი ომის დაწყებასა და გაგრძელებაში" და მეფეს სიკვიდილი მიუსაჯა. 1649 წელს ჩარლზ I-ს თავი მოჰკვეთეს და ინგლისი რესპუბლიკად გამოცხადდა.

## ლიტერატურა 
კატეგორია:ინგლისის მეფეები
კატეგორია:შოტლანდიის მეფეები
კატეგორია:უელსის პრინცები
კატეგორია:იორკის ჰერცოგები
კატეგორია:დაბადებული  19 ნოემბერი
კატეგორია:დაბადებული 1600
კატეგორია:გარდაცვლილი 30 იანვარი
კატეგორია:გარდაცვლილი 1649
კატეგორია:XVII საუკუნის ევროპის მონარქები
კატეგორია:სიკვდილით დასჯილი მონარქები
კატეგორია:დამხობილი მონარქები
კატეგორია:სტიუარტები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ერთი ცის ქვეშ

**ერთი ცის ქვეშ** — ქართველი რეჟისორის, ლანა ღოღობერიძის სამნაწილიანი მხატვრული ფილმი, მიეძღვნა საქართველოს გასაბჭოების 40 წლისთავს. ფილმი გადაღებულია ლეო ქიაჩელის მოთხრობის „თავადის ქალი მაიას“ და არჩილ სულაკაურის ნოველების „მტრედების“ და „ფრესკას“ მიხედვით. ამ სამ ამბავს ერთმანეთისაგან 20-20 წლიანი შუალედი აცილებს (1921, 1941, 1961).

## სიუჟეტი 
სამი ამბავი:
* „თავადის ქალი მაია“ — ჟამგადასული მზეთუნახავი, თავადის ქალი მაია არისტოკრატული კლასის წარმომადგენელია; მას სიყვარულის ჟინი აწუხებს, მაგრამ სიყვარული მისთვის ადამიანებზე ბატონობას ნიშნავს და უბედურება მოაქვს ყველასთვის, ვისაც იგი შეიყვარებს. გასაბჭოებულ საქართველოში ადგილი არ აქვს არც მაიას და არც მის სიყვარულს, ორივე დასაღუპად არის განწირული.
* „მტრედები“ — მეორე მსოფლიო ომის ღრუბელი მუქარასავით ჩამოწოლილა თბილისელი ახალგაზრდების მომავალზე. მოკრძალებით, გაუბედავად ისახება ნანისა და ლევანის პირველი სიყვარული, ლევანი ფრონტზე მიდის, ნანი ელოდება მის დაბრუნებას. ფრონტიდან კი ლევანის დაღუპვის ამბავი მოდის.
* „ფრესკა“ — კინონოველა გაუმჟღავნებელი სიყვარულის და გაცრუებული იმედების შესახებაა და არქიტექტორ ქალზე მოგვითხრობს, რომელსაც მხატვარი ვაჟი შეჰყვარებია. მაგრამ ვაჟს სხვა უყვარს და ქალი ძალას იკრებს, რათა გულში ჩაიკლას გამოუთქმელი გრძნობა.

## როლებში 
* ლიანა ასათიანი (თავადის ქალი მაია)
* ციცინო ციციშვილი (დაფინო)
* ოთარ მეღვინეთუხუცესი (ბონდო)
* გიული ჭოხონელიძე (ამბაკო)
* კირა ანდრონიკაშვილი, უმცრ. (ნანა)
* გივი ყიასაშვილი (ლევანი)
* რევაზ თათარაძე (ზურიკო)
* სოსო გოგიჩაიშვილი (ვასიკო)
* თენგიზ არჩვაძე (ზაზა)
* გურანდა გაბუნია(რუსუდანი)
* ზეინაბ ბოცვაძე (ლელა)
* ალექსანდრე კვალიაშვილი (ვარლამი)
* თემურ გაჟონია (კოლა)

## რესურსები ინტერნეტში 
* 

## სქოლიო 
კატეგორია:სსრკ-ის ფილმები
კატეგორია:1961 წლის ქართული ფილმები
კატეგორია:ქართულენოვანი ფილმები
კატეგორია:შავ-თეთრი ფილმები
კატეგორია:ლანა ღოღობერიძის ფილმები
კატეგორია:ქართულ მოთხრობებზე დაფუძნებული ფილმები
ესკიმოსურ-ალეუტური ენები

thumb|ესკიმოსურ-ალეუტური ენების გავრცელების არეალი
**ესკიმოსურ ალეუტური ენები** — ენათა ჯგუფი ჩრდილოეთ ამერიკის არქტიკულ ზოლში და რუსეთის უკიდურეს ჩრდილო-აღმოსავლეთში. იგი შეიცავს ორ შტოს: ალეუტურს და ესკიმოსურს.

ესკიმოსური ენები ტრადიციულად სამ ჯგუფად იყოფოდა, სირენიკულზე, იუპიკურ და ინუიტურზე, ხოლო უკანასკნელმა კვლევებმა დაადგინა რომ ინუიტური ენები იუპიკურ ქვეჯგუფს მიეკუთვნებიან, ხოლო სირენიკულის წარმომავლობა ვერ დადგინდა.

## კლასიფიკაცია 
**ალეუტური შტო**:
* დასავლური და ცენტრალური დიალექტები: ატკანი, უტუანი, უნანგანი, ბერინგი - (60-80 მოსაუბრე)
* აღმოსავლური დიალექტები: უნალასკანი, პრიბილოფი (400 მოსაუბრე)
**ესკიმოსური შტო** (იუპიკური, იუიტური, ინუიტური)
* ცენტრალურ ალასკური იუპიკური ენა (10 000 მოსაუბრე)
* ალუტიიკური ენა (400 მოსაუბრე)
* ცენტრალურ ციმბირული იუპიკური ენა ანუ იუიტური (1 400 მოსაუბრე)
* ნაუკანური ენა (70 მოსაუბრე)
* ინუიტური ენა (75 000 მოსაუბრე)
** ინუპიაკური ენა (ჩრდილოეთ ალასკა) (3 500 მოსაუბრე)
** ინუვიალუკტუნური ენა (დასავლეთ კანადა) (765 მოსაუბრე)
** ინუკტიტუტური ენა, ინუკტუნური ენა და ინუინაქტუნური ენა (30 000 მოსაუბრე)
** კალაალისუტური ენა (გრენლანდია) (47 000 მოსაუბრე)
სირენიკული ენა 1997 წლიდან მკვდარი ენაა.

*
კესონი (მეტალურგია)

**კესონი** — მეტალურგიაში ფოლადი კოლოფებია, რომლებიც ცივდება წყლის ცირკულაციის შედეგად. კესონებისაგან ქმნიან შახტური ღუმლების კედლებს, მათ იყენებენ აირის არსების გასაცივებლად მარტენის ღუმლებში. 

## ლიტერატურა
კატეგორია:მეტალურგია
კესონი (სამსხმელო წარმოება)

**კესონი**, სამსხმელო წარმოებაში აგურის ან რკინაბეტონისაგან აგებული მოწყობილობა, რომელსაც იყენებენ ე. წ. ორმოითი დაყალიბებისას ყალიბის კედლების გასამაგრებლად და ყალიბში გრუნტის წყლის გაჟონვის თავიდან ასაცილებლად.

## ლიტერატურა
კატეგორია:მშენებლობა
კესონი (ავიაცია)

**კესონი** — ავიაციაში ღრუ კოლოფისებრი გრძივძელი, რომელიც იტანს თვითმფრინავის ფრთაზე მოქმედ ღუნვისა და გრეხის ძალებს. 

## ლიტერატურა
კატეგორია:ავიაცია
თემთა პალატა (მრავალმნიშვნელოვანი)

ტერმინით **თემთა პალატა** შეიძლება აღნიშნული იყოს:

* გაერთიანებული სამეფოს თემთა პალატა 
* კანადის თემთა პალატა 
* ირლანდიის თემთა პალატა (გაუქმდა  1801 წ.)
* სამხ. ირლანდიის თემთა პალატა (1921–1922 წ.წ.)  
* ჩრდ. ირლანდიის თემთა პალატა (1921–1972 წ.წ.)
თემთა პალატა (გაერთიანებული სამეფო)

thumb|ვესტმინსტერის სასახლე
thumb|თემთა პალატის სხდომათა დარბაზი
**თემთა პალატა** (ინგლ. The House of Commons) — გაერთიანებული სამეფოს პარლამენტის ქვედა პალატა. პარლამენტი ასევე შედგება მონარქის და ლორდთა პალატისაგან. თემთა პალატა არის დემოკრატიულად არჩევითი ორგანო, რომლის წევრი არის 646 პარლამენტარი. წევრების არჩევა ხდება first past the post სისტემით და ასრულებენ მოვალეობას პალატის დათხოვნამდე (მაქსიმუმ ხუთი წელი). პრემიერ-მინისტრი და უმრავლესი მინისტრები არიან თემთა პალატის წევრები.

პარლამენტის ორივე პალატა განთავსებულია ვესტმინსტერის სასახლეში.

თემთა პალატა
კატეგორია:პარლამენტის ქვედა პალატები ქვეყნების მიხედვით
კეფალისებრნი

**კეფალისებრნი** () — თევზების ოჯახი კეფალისნაირთა რიგისა. აქვთ ფართო ქერცლით დაფარული წაგრძელებული 35-40 სმ, იშვიათად 70-90 სმ-მდე სიგრძის და  6-7 კგ-მდე სხეული, ძალიან წვრილი კბილები, პატარა პირი. ზურგზე 2 ფარფლი. ოჯახში 15 გვარის  100-ზე მეტი სახეობაა. ბინადრობენ უმთავრესად ტროპიკული და თბილი ზღვების სანაპირო მომლაშო წყალში. შავ ზღვაში ბინადრობს კეფალი (Mugil cephalus), ოქროსფერი კეფალი (Mugil auratus), მახვილცხვირა კეფალი (Mugil saliens) და სხვა. შავი ზღვის საქართველოს სანაპიროზე რაოდენობით ყველაზე მეტია კეფალი. კეფალისებრნი რეწვისა და სპორტის ჭერის ობიექტია.

## ლიტერატურა
*
გიორგი მაისაშვილი

**გიორგი (გია) მაისაშვილი** (დ. 24 ნოემბერი, 1962, თბილისი, საქართველოს სსრ, — გ. 26 თებერვალი, 2018, აშშ) — ქართველი ეკონომისტი, პოლიტიკური და საზოგადო მოღვაწე. 2008 წლის საპრეზიდენტო არჩევნების კანდიდატი. 

## ბიოგრაფია 
გიორგი მაისაშვილმა 1985 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტი.

1990 წელს თანამოაზრეებთან ერთად შექმნა ეკონომიკური კონცეფცია პოლიტიკურ პარტიათა და ორგანიზაციათა მრგვალი მაგიდისათვის, რომლის განხორციელებაც ხელისუფლებამ ვერ მოასწრო. ამის შემდეგ, მაისაშვილი აშშ-ში გადასახლდა.

1993 წელს სტენფორდის უნივერსიტეტში (აშშ) გაიარა სპეციალური კურსი. 1997 წელს დაამთავრა ჯონ ფ. კენედის სახელობის ჰარვარდის სამთავრობო სკოლა.

მუშაობდა ენერგეტიკულ კომპანია ენრონში, სადაც კორპორაციის რისკის ანალიზის განყოფილებას ხელმძღვანელობდა 2001 წლამდე. ოყო კემბრიჯის ენერგეტიკული ასოციაციის (CERA) კასპიის აუზის ენერგეტიკული შემცველების დეპარატამენტის უფროსი. ხელმძღვანელობს საკონსულტაციო კომპანია „ჰერიკლე გრუპ“-ს.

2003 წელს გიორგი მაისაშვილი საქართველოში დაბრუნდა ვარდების რევოლუციის პერიოდში და „ერთიანი ნაციონალური მოძრაობის“ ლიდერის მიხეილ სააკაშვილის ეკონომიკური კონსულტანტი გახდა.

2004 წელს დააარსა არასამთავრობო ორგანიზაცია „მომავლის მთავრობა“.

2006 წელს გიორგი მაისაშვილმა საკუთარი ძალისხმევით ჩამოაყალიბა ლიდერთა სკოლა, რომლის მიზანიც არის „ახალი, განათლებული, ჭკვიანი და მამაცი ლიდერთა თაობის აღზრდა“.

2007 წლის 26 ივლისს გიორგი მაისაშვილმა დააფუძნა მოქალაქეთა პოლიტიკური გაერთიანება „მომავლის პარტია“, რომლის ძირითადი მიზანია საქართველოს სრული პოლიტიკური სტაბილურობა, ქვეყნის ერთიანობის უზრუნველყოფა, სოლიდარული საზოგადოების ჩამოყალიბება.

2008 წლის 5 იანვრის მონაწილეობა მიიღო საქართველოს საპრეზიდენტო არჩევნებში.

2018 წლის 26 თებერვალს, მძიმე ავადმყოფობის შემდეგ, გიორგი მაისაშვილი აშშ-ში გარდაიცვალა.

## რესურსები ინტერნეტში
*ოფიციალური ბლოგი

## სქოლიო
კატეგორია:ქართველი ეკონომისტები
კატეგორია:ქართველი პოლიტიკოსები
კატეგორია:დაბადებული 24 ნოემბერი
კატეგორია:დაბადებული 1962
კატეგორია:გარდაცვლილი 26 თებერვალი
კატეგორია:გარდაცვლილი 2018
ირინა სარიშვილი

**ირინა სარიშვილი-ჭანტურია** (დ. 24 დეკემბერი, 1962, თბილისი, საქართველოს სსრ) — ქართველი პოლიტიკოსი, ეროვნულ-დემოკრატიული პარტიის ყოფილი ლიდერი.

## ბიოგრაფია
დაამთავრა თბილისის სახელმწიფო უნივერსიტეტის ინგლისური ენისა და ლიტერატურის ფაკულტეტი. იყო ერთ-ერთი უმნიშვნელოვანესი აქტივისტისა და ეროვნულ-დემოკრატიული პარტიის ლიდერი გიორგი ჭანტურიას მეუღლე, რომელიც 1994 წელს მოკლეს. ჭანტურიას გარდაცვალების შემდეგ სარიშვილი თავად გახდა პარტიის ლიდერი. ამ პერიოდში ის ასევე პარლამენტის წევრი იყო.

1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1993 წელს წელს მას რამდენიმე თვე საქართველოს ვიცე-პრემიერის პოსტი ეჭირა. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ ეროვნულ–დემოკრატიული პარტია“. 1995 წელს ის ხელახლა აირჩიეს პარლამენტში, თუმცა მისმა პარტიამ ვერ შეძლო 7%-იანი ბარიერის გადალახვა 1999 წელს. სარიშვილი თავად იყო ბარიერის 5-დან 7%-მდე აწევის ინიციატორი.
 
2003 წლის არჩევნებში სარიშვილი პრეზიდენტ ედუარდ შევარდნაძის მოკავშირე გახდა. ვარდების რევოლუციის შემდეგ  თანაპარტიელებმა მას პარტიის თავმჯდომარეობა ჩამოართვეს.
 
სარიშვილი მას შემდეგ პოლიტიკურ ასპარეზზე იშვიათად ჩნდება. თუმცა 2006 წლიდან ის ისევ ცდილობს პოლიტიკაში დაბრუნებას ახალი "იმედის პარტიით", რომელიც სხვა მცირე ჯგუფებთან გაერთიანდა ყოფილი უშიშროების ხელმძღვანელის იგორ გიორგაძის სამართლიანობის პარტიის წინამძღოლობით. გიორგაძეზე საქართველოში ძებნაა გამოცხადებული 1995 წელს ედუარდ შევარდნაძეზე თავდასხმის განხორციელების მცდელობის გამო. სარიშვილი ასევე გიორგაძის საქველმოქმედო ფონდის ხელმძღვანელი გახდა. 

2006 წლის სექტემბერში ამ დაჯგუფების მრავალი აქტივისტი და ლიდერი დააპატიმრეს სამხედრო გადატრიალების მცდელობის ბრალდებით. მოგვიანებით სარიშვილის განცხადებით ის განუდგა გიორგაძეს, ვინაიდან ეს უკანასკნელი უკვე აღარ წარმოადგენდა „აქტიურ პოლიტიკურ ფიგურას“.
 
2008 წლის საპრეზიდენტო არჩევნებში სარიშვილი ერთადერთი ქალი კანდიდატი იყო. ის ასევე ერთადერთი იყო, რომელიც ნატოში საქართველოს გაწევრიანებას არ უჭერდა მხარს და საქართველოს ნეიტრალიტეტის დაცვისკენ მოუწოდებდა. ის პასიურ საარჩევნო კამპანიას ატარებდა და მოუწოდებდა ამომრჩევლებს ნებისმიერ კანდიდატისთვის დაეჭირათ მხარი გარდა სააკაშვილისა და პატარკაციშვილისა. 2008 წლის საპრეზიდენტო არჩევნებში სარიშვილმა 3242 ხმა (0,16%) მიიღო.

## რესურსები ინტერნეტში
*ირინა სარიშვილი  — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
*ირინა სარიშვილი  — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)

 
 

კატეგორია:ქართველი ქალი პოლიტიკოსები
კატეგორია:დაბადებული 1963
კატეგორია:დაბადებული 24 დეკემბერი
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
ი
კატეგორია:ცოცხალი ადამიანები
კეწერასებრნი

**კეწერასებრნი** () — ორლებნიან მცენარეთა ოჯახი. გავრცელებულია ორივე ნახევარსფეროს ზომიერი ჰავის ზონაში, არქტიკასა და ანტარქტიკაში. 

შეიცავს 3 გვარს: ცერატიოლას ( 1 სახეობა), კორემას ( 2 სახეობა) და კეწერას (16 სახეობა). მარადმწვანე ქონდარი ბუჩქებია. საქართველოში გვხვდება ამ ოჯახის 1 გვარი — კეწერა. კულტივირებულია    .

## ლიტერატურა
*
ალეუტური ენა

**ალეუტური ენა** — ალეუტების ენა. ესკიმოსურ-ალეუტურ ენებს ეკუთვნის.

კატეგორია:ესკიმოსურ-ალეუტური ენები
კატეგორია:რუსეთის ენები
კატეგორია:აშშ-ის ენები
ცენტრალურ ალასკური იუპიკური ენა

**ცენტრალურ ალასკური იუპიკური**, (აგრეთვე ცნობილი როგორც **იუპიკი**, **ცენტრალური იუპიკი** ან **იუგტუნი**) — იუპიკების ხალხის ერთ ერთი ენა. გავრცელებულია ალასკის დასავლეთ სანაპიროზე, მდინარეების კუსკოკუიმისა და იუკონის ხეობებში.

## სქოლიო
კატეგორია:ესკიმოსურ-ალეუტური ენები
ალუტიიკური ენა

**ალუტიიკური ენა** (ასევე *სუგპიაკი* ან *სუგისტუნი*) — სამხრეთ-დასავლეთ ალასკაში ქალაქ ბეთელის მიდამოებში გავრცელებული ენა, ენათესავება იუპიკის ენას. გამოყოფენ ორ დიალექტს, კონიაგსა და ჩუგაჩს. მათგან პირველი გავრცელებულია ალასკის ნახევარკუნძულსა და კოდიაკის კუნძულზე, ხოლო მეორე კენაის ნახევარკუნძულისა და პრინც ვილიამის სრუტის მიდამოებში. ამჟამად ალტუიიკის ხალხი ცდილობს ენა შეასწავლოს 3000 ალტუიიკს, რათა ენის გადარჩენას შეუწყოს ხელი. მიუხედავად ამისა, დღეს ამ ენაზე მხოლოდ 400 ადამიანი საუბრობს. 

## რესურსები ინტერნეტში 
* Alaska Native Languages: Alutiiq 

კატეგორია:ესკიმოსურ-ალეუტური ენები
კატეგორია:აშშ-ის ენები
ცენტრალურ ციმბირული იუპიკური ენა

**ცენტრალურ ციმბირული იუპიკური ენა** — აზიელი ესკიმოსების ენა. შედის ესკიმოსურ-ალეუტური ენების ოჯახში.

გავრცელებულია ჩუკოტკის ნახევარკუნძულზე (რუსეთი) და წმინდა ლავრენტის კუნძულზე (აშშ).

## რესურსები ინტერნეტში
* Endangered Languages in Northeast Siberia: Siberian Yupik and other Languages of Chukotka by Nikolai Vakhtin
*  Collection of 27 texts collected by Rubtsova in 1940-1941. Translated into English and edited by Vakhtin. (The English version is the last file at the bottom of the page.) Downloadable from UAF's site licensed under Creative Commons Attribution-Noncommercial-No Derivative Works 3.0 United States License.
* 
* 

კატეგორია:ესკიმოსურ-ალეუტური ენები
ნაუკანური ენა

**ნაუკანური ენა** — ერთ-ერთი ესკიმოსური ენა. მასზე ლაპარაკობენ დაახლოებით 70 ადამიანი ჩუკოტკის ნახევარკუნძულზე.

კატეგორია:ესკიმოსურ-ალეუტური ენები
კატეგორია:რუსეთის ენები
აფრაზიული ენები

thumb|350px|აფრაზიული ენების გავრცელების არეალი ყვითლადაა მონიშნული
**აფრაზიული ენები** ანუ **სემიტო-ქამიტური**, ასევე გავრცელებულია დასახელება **ქამიტო-სემიტური** — ენათა მაკრო ოჯახია, რომელიც გავრცელებულია ახლო აღმოსავლეთსა და ჩრდილოეთ აფრიკაში. აფრაზიული ენათა ოჯახი აერთიანებს ენათა ექვს ოჯახს: ბერბერო-ლიბიური ენები, ძველეგვიპტური ენა, ქუშიტური ენები, ომოტური ენები, სემიტური ენები და ჩადური ენები. ის ვრცელი ენათა ოჯახია და შეიცავს 375 ცოცხალ ენას. ამ ენებზე დაახლოებით 300 მილიონი ადამიანი საუბრობს.

## ლიტერატურა 
* Barnett, William and John Hoopes (editors). 1995. *The Emergence of Pottery.* Washington, DC: Smithsonian Institution Press. ISBN 1-56098-517-8
* Bender, Lionel et al. 2003. *Selected Comparative-Historical Afro-Asiatic Studies in Memory of Igor M. Diakonoff.* LINCOM.
* Bomhard, Alan R. 1996. *Indo-European and the Nostratic Hypothesis.* Signum.
* Diakonoff, Igor M. 1988. *Afrasian Languages.* Moscow: Nauka.
* Diakonoff, Igor M. 1996. "Some reflections on the Afrasian linguistic macrofamily." *Journal of Near Eastern Studies* 55, 293.
* Diakonoff, Igor M. 1998. "The earliest Semitic society: Linguistic data." *Journal of Semitic Studies* 43, 209.
* Dimmendaal, Gerrit, and Erhard Voeltz. 2007. "Africa". In Christopher Moseley, ed., ''Encyclopedia of the world's endangered languages''.

## რესურსები ინტერნეტში 
* Family tree of Afro-Asiatic - Ethnologue.com
* Family trees of Afro-Asiatic

## სქოლიო 
*
ჩინურ-ტიბეტური ენები

thumb|სინო-ტიბეტური ენების გავრცელების არეალი

**ჩინურ-ტიბეტური ენები**, ასევე ცნობილია როგორც **სინო-ტიბეტური ენები** გავრცელებულია აღმოსავლეთ, სამხრეთ და სამხრეთ-აღმოსავლეთ აზიაში.

ეს ენათა ჯგუფი დაახლოებით 300 ენას აერთიანებს. სინო-ტიბეტურ ენებზე მოსაუბრეთა საერთო რაოდენობა 1,2 მილიარდს აღემატება. ამრიგად, ენის მატარებელთა რაოდენობის მიხედვით, სინო-ტიბეტური ენები მსოფლიოში მეორე ადგილს იკავებენ ინდოევროპული ენების შემდეგ.

სინო-ტიბეტური ენები ორ დიდ ჯგუფად იყოფა: ჩინური ენა, რომელიც რეალურად ენათა ჯგუფია, და ტიბეტურ-ბირმული ენები.

## ლიტერატურა
## რესურსები ინტერნეტში 
* Tibeto-Burman languages and their subgrouping 
* The Genetic Position of Chinese
* MultiTree

*
კეწეწურა

**კეწეწურა** () — მრავალწლოვანი, იშვიათად ერთწლოვანი ბალახების გვარი მარცვლოვანთა ოჯახისა. მკვრივ ან მეჩხერკორდოვანი თავთავიანი მცენარეებია. 

60-მდე სახეობა გავრცელებულია ორივე ნახევარსფეროს ზომიერი ჰავის ზონაში. საქართველოში 11 სახეობაა. უმრავლესობა იზრდება დაბლობიდან მთის ზედა სარტყლამდე — ველებსა და მდელოებზე, ბუჩქნარებში, ქვიან ფერდობებზე, 4 სახეობა კი სუბალპურ და ალპურ სარტყელში. მაღალმთის მდელოებზე უფრო ხშირია გვალვაგამძლე დიდყვავილა კეწეწურა (Koeleriamactantha ადრე Koeleria gracilis) და კავკასიური კეწეწურა (Koeleria caucasica). 

საქართველოს ენდემი ალბოვის კეწეწურა (Koeleria albovii) იზრდება აჭარისა და გურიის ალპურ სარტყელში კეწეწურას სახეობები „ნაკლებმნიშვნელოვანი“ საძოვრის ბალახია.

## ლიტერატურა 
კატეგორია:მარცვლოვანნი
კეხვის არხი

**კეხვის არხი** — სარწყავი სისტემა აღმოსავლეთ საქართველოში, შიდა ქართლის მხარეში. იწყება ჯავის მუნიციპალიტეტში, მდინარე დიდი ლიახვის მარჯვენა ნაპირიდან. მიემართება მდინარის პარალელურად სამხრეთისკენ, შემდეგ — სამხრეთ-დასავლეთისკენ, გადადის მდინარე აღმოსავლეთის ფრონის ხეობაში და მთავრდება სოფელ ხეთაგუროვთან. სიგრძე 27 კმ. ექსპლუატაციაშია 1948 წლიდან. რწყავს ჯავის (51 ჰა), ქურთის (1583 ჰა), თიღვისა (2194 ჰა) და გორის (666 ჰა) მუნიციპალიტეტების ბაღ-ვენახებსა და ყანებს.

## ლიტერატურა
კატეგორია:საქართველოს არხები
ბონა დეა

thumb|right|279პქ|ბონა დეას ტაძარი ძველ რომში
**ბონა დეა** ან **ფავნა** ( რაც თარგმანში ნიშნავს *კეთილ ქალღმერთს*)  — რომაულ მითოლოგიაში ქალთა მფარველი ქალღმერთი. ასევე ითვლებოდა რომის და რომაელთა მფარველადაც. რომაული ლიტერატურული წყაროების მიხედვით ის რომში დიდი საბერძნეთის კულტურიდან შევიდა. 

## ლიტერატურა 
* Beard, M.,  Price, S.,  North, J.,  *Religions of Rome: Volume 1, a History*, illustrated, Cambridge University Press, 1998.
* Brouwer, Henrik H. J., *Bona Dea, The Sources and a Description of the Cult,* Études préliminaires aux religions orientales dans l'Empire romain, 110, BRILL, 1989. googlebooks partial preview.
* Herbert-Brown, Geraldine, Ovid and the Fasti, An Historical Study, Oxford Classical Monographs, 1994. ISBN 978-0-19-814935-4 googlebooks partial preview.

## რესურსები ინტერნეტში
* ბონა დეა — NPLG Wiki Dictionaries

კატეგორია:რომაული მითოლოგია
კატეგორია:ღმერთები ანბანის მიხედვით
ბელონა

]]
**ბელონა** ( სიტყვა Bellum - ომიდან) — ძველრომაული ომის ქალღმერთი, შედიოდა მარსის გარემოცვაში. თავდაპირველად იგი საბინური ქალღმერთი იყო. ითვლებოდა მარსის დედად, ზოგი თქმულებით კი დად ან გამზრდელად და ქვესკნელის ქალღმერთად. ძვ. წ. 458 წელს მის პატივსაცემად აიგო ტაძარი, რომელთანაც ტარდებოდა ომის გამოცხადების ცერემონია. ფეციალი ქურუმები შუბს სტყორცნიდნენ ადგილს, რომელიც მტრის მიწების სიმბოლო იყო.

ძვ. წ. I საუკუნიდან ბელონას აიგივებდნენ კაპადოკიელ ქალღმერთ მასთან და მისმა კულტმა ორგიული სახე მიიღო, რომელშიც რომის მოქალაქეებს არ შეეძლოთ მონაწილეობის მიღება. ბელონას უცხოელები ემსახურებოდნენ. ბელონას კულტი, სხვა აღმოსავლურ კულტებთან ერთად რომში III საუკუნიდან გავრცელდა, მისი ქურუმები შავ სამოსს და მაღალ ქუდებს ატარებდნენ.

## რესურსები ინტერნეტში
* Bellona the Roman Goddess of war 

კატეგორია:რომაული ქალღმერთები
კატეგორია:ღმერთები ანბანის მიხედვით
სატურნი (მითოლოგია)

thumb|სატურნი
**სატურნი** () — მიწათმოქმედების ღმერთი რომაულ მითოლოგიაში. მისი სახელი ეწოდა ერთ-ერთ პლანეტას.

## ლიტერატურა
კატეგორია:რომაული ღმერთები
კატეგორია:ღმერთები ანბანის მიხედვით
კეწერა

**კეწერა** () — მცენარეთა გვარი მანანასებრთა (ადრე კეწერასებრთა) ოჯახისა. მარადმწვანე (ფოთოლს ინარჩუნებს 3-5 წელს) ქონდარა, გართხმული ბუჩქებია. 

შეიცავს 16-მდე სახეობას, რომელიც გავრცელებულია ჩრდილოეთ ნახევარსფეროში, სამხრეთ ანდებში, ატლანტის ოკეანის სამხრეთ ნაწილში მდებარე კუნძულებსა და ანტარქტიკაში. იზრდება ბარისა და მთის ტუნდრაში (გოლცებზე), ტყე-ტუნდრაში, სფაგნუმიან ჭაობებში, წიწვოვან ტყეებში, ალპურ სარტყელში და სხვა. სინათლის მოყვარული და მიკოტროფული მცენარეებია. უფრო მეტად ცნობილია შავი კეწერა (). 

საქართველოში და მთელ კავკასიაში იზრდება კავკასიური კეწერა (). აქვს წვრილი დაკლაკნილი ტოტები და წვეროსკენ შევიწროვებული ჯირკვლოვან-ბუსუსიანი მოყვითალო-მწვანე ფოთლები. იზრდება მეტწილად ალპურ ხალებზე, სუბნივალური სარტყლის ღორღიან ადგილებში, კლდეებზე და სხვა. 

კეწერას ნაყოფი შეიცავს C ვიტამინს, იჭმება. სამკურნალო და დეკორატიული მცენარეებია.

## ლიტერატურა
## სქოლიო 
*
კატეგორია:მანანასებრნი
რუსეთის ეკონომიკა

[მინი|[მოსკოვი-სიტი|მოსკოვის საერთაშორისო ბიზნეს ცენტრი]]
**რუსეთის ეკონომიკა** — ნომინალური ეშპ-ის მიხედვით მეთერთმეტე ეროვნული ეკონომიკა მსოფლიოში (2006 წლის მონაცემებით). რუსეთის წვილი მსოფლიოს ეშპ-ში 2006 წელს 3,09%-ს შეადგენდა. ქვეყნის ეშპ-მა 2006 წელს შეადგინა 987,94 მლრდ დოლარი. 2007 წელს სწრაფის ზრდის წყალობით (7,8%), რუსეთის წვლილი გაიზარდა 3,2%-მდე (აშშ-ის წვლილი შეადგენს 21%-ს).

რუსეთის პოსტსაბჭოთა ეკონომიკის ფორმირების საფუძველს პრივატიზაცია წარმოადგენას, რომელმაც უზრუვნველყო კაპიტალის დაგროვება. მსყიდველობითუნარიანობის პარიტეტის მიხედვით რუსეთის ეშპ 2005 წელს შეადგენდა 1697,5 მილიარდ დოლარს, ხოლო 2006 წელს იგი 1880 მილიარდამდე გაიზარდა (2007 წელს — 2080 მლრდ დოლ.).

## რუსეთში მოქმედი იურიდიული პირები 
*IP (Индивидуальный предприниматель) – „ინდივიდუალური მეწარმე“
*OOO (Общество с ограниченной ответственностью, ООО) – „შეზღუდული პასუხისმგებლობის საწარმო“
*ZAO (Закрытое акционерное общество, ЗАО) – „დახურული საააქციო საზოგადოება“
*OAO (Открытое акционерное общество, ОАО) – „ღია სააქციო საზოგადოება“
*ANO (Автономная некоммерческая организация, АНО) – „ავტონომიური, მოგებაზე არა ორიენტირებული ორგანიზაცია“*GP or GUP (Государственное унитарное предприятие, ГП or ГУП) – „სახელმწიფოს კონტროლის ქვეშ მყოფი ორგანიზაცია“
*Фонд – „ფონდი“
*PK (Производственный кооператив, ПK) – „კოოპერატივი“
*PP (Политические партии, ПП) – „პოლიტიკური პარტია“

## რესურსები ინტერნეტში 
* IT & Telecoms Market in Russia
* Construction Sector in Russia 
* Retail & FMCG Sector in Russia 
* Inflation in Russia - history, tables, charts, calculators 

*
კატეგორია:ევროპის ეკონომიკა ქვეყნების მიხედვით
სან-მარინო (ქალაქი)

**სან-მარინო** () — სან-მარინოს რესპუბლიკის დედაქალაქი, რომელიც მდებარეობს აპენინის ნახევარკუნძულზე, ადრიატიკის ზღვასთან, მონტე-ტიტანოს დასავლეთ ფერდობებზე. დაარსდა 301 წელს. 4041 მცხოვრები (2015).

სან-მარინოში განალაგებულია სახელმწიფო დაწესებულებები, სტამბები, საგაზეთო რედაქციები. სამედიცინო მომსახურება და სკოლა უფასოა. ქალაქში არის რამდენიმე დაწყებითი და საშუალო სკოლა, გიმნაზია და უმაღლესი სასწავლებელი.

## დაძმობილებული ქალაქები 
* , სან-ლეო
* , რაბი
* , რენე

## გალერეა

File:Palazzo Pubblico - esterno.jpg|*პალაციო პუბლიკო*, ქალაქის რატუშა
File:View of Mount Titano - San Marino.jpg|გუაიტას კოშკი
|მეორე მსოფლიო ომის მემორიალი
File:Second Tower in San Marino and Paragliding.jpg|ჩესტას კოშკი
File:Montale Tower.jpg|მონტალეს კოშკი
File:Funala RSM.jpg|ჯუზეპე გარიბალდის პიაცა
File:Statua della Libertà.jpg|თავისუფლების ქანდაკება ქალაქის რატუშის მოედანზე
File:The Walls of the Liberty DLO.jpg|ხედი სოფელ მურატადან

## რესურსები ინტერნეტში
* San Marino's page on giuntedicastello.sm 

## სქოლიო
კატეგორია:სან-მარინო
კატეგორია:ევროპის დედაქალაქები
კატეგორია:მსოფლიო მემკვიდრეობის ძეგლები სან-მარინოში
კატეგორია:სან-მარინოს ქალაქები
Take Me Home (ფილ კოლინზის სიმღერა)

„**Take Me Home**“ — ინგლისელი მომღერალ და სიმღერების ავტორ ფილ კოლინზის სიმღერა და უკანასკნელი სინგლი ალბომიდან *No Jacket Required*. სიმღერაში აგრეთვე მღერიან პიტერ გებრიელი და სტინგი.

სინგლი მოხვდა ბრიტანული ჩარტის მე-19 პოზიციაზე.

## სიმღერები 
### 7" სინგლი 

*ინგლისი: Virgin / VS777

*აშშ: Atlantic / 7-89472
*გერმანია: WEA / 258 830-7
*იაპონია: WEA / P2058

### 12" სინგლი 

*ინგლისი: Virgin / VS777-12
*ინგლისი: Virgin / VSM777-12 (შეზღუდული გამოცემა)

### კომპაქტ დისკი 

*იაპონია: WEA International / WPCR-2066

## რესურსები ინტერნეტში
*

## სქოლიო 
კატეგორია:1985 წლის სინგლები
კატეგორია:ფილ კოლინზის სიმღერები
ბარის ზებრა

**ბარის ზებრა** () — ზებრის ერთ-ერთი სახეობა. გავრცელებულია სამხრეთ აფრიკაში. აერთიანებს 5 ქვესახეობას: ჩვეულებრივი კვაგას (Equus quagga), სხვა ზებრებისაგან განსხვავებით, სხეულსა და კიდურებზე განივი ზოლები სუსტად აქვთ განვითარებული. დაახლოებით 1860 წელს განადგურდა, ხოლო მისი უკანასკნელი ეგზემპლარი ამსტერდამის ზოოპარკში 1883 წელს დაიღუპა. ბურჩელის ზებრა (Equus quagga burchelli) 1910 წელს მოისპო. ჩაპმანის ზებრა (Equus quagga antiquorum), სელუსის ზებრა (Equus quagga selousi) და გრანტის ზებრა (Equus quagga boehmi) გვხვდება როგორც ბუნებაში, ისე ნაკრძალებში.

## ლიტერატურა 
კატეგორია:ცხენი
კატეგორია:ზებრები
კვაისის ტყვია-თუთიის საბადო

**კვაისის ტყვია-თუთიის საბადო** მდებარეობს ჯავის რაიონში. განლაგებულია წედის-ახსარჯინის ანტიკლინის ჩრდილოეთ ფრთისა და თაღის გამკვეთ რღვევებში. მადნეული სხეულები (ძარღვები და მეტასომატური ბუდობები) რთული ფორმისაა. მადანი მასიური, ბრექჩიული და ზოლებრივი ტიპისაა. მინერალური შედგენილობა: სფალერიტი, გალენიტი, პირიტი, მარკაზიტი, კალციტი, ქალცედონი, ბარიტი და სხვა. საბადო ჰიდროთერმულია, წარმოქმნილია ზედაპირთან ახლოს, დაბალი ტემპერატურისა და მცირე  წნევის პირობებში. გამადნების ასაკს კაინოზოურად ვარაუდობენ.

## ლიტერატურა
კატეგორია:საქართველოს საბადოები
ვულკანუსი

**ვულკანუსი**, *ვულკანი* () — რომაულ მითოლოგიაში ცეცხლის, ბოლის და ლავის ღმერთი. სამჭედლო აქვს ეტნის ფსკერზე და იმისი ბოლი ამოდის კრატერიდან. ამაღლებულ ადგილზე მართავდნენ მის ზეიმს ვულკანალიებს (23 აგვისტო). მისი სახელი ეწოდა ცეცხლისმფრქვეველ მთას. რომში ვულკანუს და ვესტას პოლიტიკური მნიშვნელობა ჰქონდათ. მათ ტაძართან ხშირად სახალხო კრება და სენატის სხდომები იმართებოდა. მისი ბერძნული ანალოგია — ჰეფესტოსი, რომელიც ასევე ცეცხლის დამჭედლების ღვთაება იყო. ეტრუსკულ მითოლოგიაში ვულკანუსი გაიგივებულია სეტლანსთან.

ხელოვნებაში ვულკანუსი და მისი სამჭედლო პოპულარული თემა იყო, ძალზე ორიგინალურია ველასკესის „ვულკანის სამჭედლო“. ვულკანუსი კუნთმაგარი მაშვრალია, ხელში ურო უჭირავს, ქურასთან დგას. არაფერი ანტიკური და ციური ამ შავულვაშიან მჭედელში არაა. წელს ზემოთ შიშველი, თანაშემწეებივით, დგას გრდემლთან და აღშფოთებული უსმენს აპოლონს, რომელიც აუწყებს: შენი ცოლი აფროდიტე არეთან წევსო. არც აპოლონი ჰგავს პრაქსიტელისას. ამაოდ ასხივებს, ამაოდ ამკობს დაფნა — ჩვეულებრივი სოფლური სცენაა.

ნამდვილი მაშვრალები არიან იტალიელი ლუკა ჯორდანოს „ვულკანის სამჭედლოს“ მკერავნიც (ერმიტაჟი).

## რესურსები ინტერნეტში 
*Vulcanalia article in Smith's Dictionary of Greek and Roman Antiquities
*The Forge of Vulcan engravings (E. Vico and P. del Po) 2 

## სქოლიო 
კატეგორია:რომაული ქალღმერთები
კატეგორია:ღმერთები ანბანის მიხედვით
თიმფუ

**თიმფუ** (ཐིམ་ཕུག།) — ბჰუტანის დედაქალაქი 1961 წლიდან. იგი მოსახლეობის რაოდენობით 98,676 (2005) უდიდესი ქალაქია ბჰუტანში. 

2005 წლის აღწერით, ქალაქის მოსახლეობა 79 185 ადამიანს შეადგენს, ხოლო 2012 წლის შეფასებით — 99 021 ადამიანი. 
ქალაქი გაშენებულია მდინარე ვანგ ჩუს დასავლეთ ნაპირზე, ზღვის დონიდან 2400 მეტრზე.

**თიმფუ** — ბჰუტანის რაიონი (ძონხაგი), რომლის ადმინისტრაციული ცენტრიც, ამავე სახელწოდების ქალაქია. 

## კლიმატი 
კლიმატი სუბტროპიკული მუსონურია. ზამთარობით უბერავს კონტინენტური მშრალი ქარი, თუმცა, ჰაერის ცივი მასების გავრცელებას მაღალი მთები ეწინააღმდეგება. ამის გამო წლის ამ სეზონზე ქალაქში ტემპერატურა ცვალებადია და ძალიან დიდ ფარგლებში მერყეობს (ღამით მსუბუქად ყინავს, სამაგიეროდ დღისით ტემპერატურამ შესაძლოა ცელსიუსით 15 გრადუსს, ზოგჯერ მეტსაც მიაღწიოს), ნალექიანობა მცირეა. ზაფხულობით ინდოეთის ოკეანიდან ქარი უბერავს, ნალექიანობა ძალიან მაღალია.

## დედაქალაქი 
ტაშიჩოს ციხესიმაგრე აგებულია XIII საუკუნეში, როგორც მონასტერი, რესტავრირებულია XX 60-იან წლებში,  1952 წლიდან აქ განთავსებულია ქვეყნის მთავრობა. ზაფხულობით აქ ცხოვრობს აგრეთვე ქვეყნის სასულიერო ლიდერი ჯე კენპო. ქვეყნის მეფეს ჯიგმე სინგე ვანგჩუკს ამ ციხესიმაგრეში აქვს სამუშაო კაბინეტი.

დენჩენჩოლინგის სასახლე, მეფის ოფიციალური რეზიდენცია, მდებარეობს თიმფუს ჩრდილოეთით, ქალაქიდან არცთუ შორს არის აგრეთვე ტანგოს მონასტერი და ჩერის მონასტერი.

თიმფუშია ბუტანის მთავრობა, ბუტანის პარლამენტი და აღმასრულებელი ორგანოები, ქვეყნის ყველა პოლიტიკური გადაწყვეტილება მიიღება აქ.  თიმფუშია აგრეთვე უცხოეთის ქვეყნების დიპლომატიური წარმომადგენლობები,  გაეროს ოფისი და სხვადასხვა არასამთავრობო ორგანიზაციები.

## ტურიზმი 
თიმფუში თამოყრილია ქვეყნის უდიდესი სასტუმროები, თიმფუში ტურისტები უმეტესად შემოდგომის ფესტივალების, ცეჩუს დროს ჩადიან.

## თიმფუს ღირსშესანიშნაობები და სანახები 
* თიმფუ-ჩორტენი — მონასტერი, ჯიგმე დორჯი ვანგჩუკის მემორიალი
* ბჰუტანის ტექსტილის მუზეუმი
* ბჰუტანი ეროვნული მუზეუმი
* ქალთა ბუდისტური მონასტერი
* ძონგ ტაშიჩო (ციხესიმაგრე და მთავრობის სამყოფელი)
* ყოველდღიური ბაზარი
* ძონგ სიმტოკხა —  ბუდისტური უნივერსიტეტი. აშენდა XVII საუკუნეში, როგორც ციხესიმაგრე.

## თიმფუში დაბადებულნი 
* ჯიმგე სინგე ვანგჩუკი — ბჰუტანის მეფე.

## სქოლიო 
კატეგორია:აზიის დედაქალაქები
კატეგორია:ბჰუტანის ქალაქები
კვალი

**კვალი** შეიძლება აღნიშნავდეს:

* კვალი — ნიადაგის დასამუშავებელი იარაღით შექმნილი თხრილი
* კვალი — ჩადენილ დანაშაულთან დაკავშირებით გამოწვეული ცვლილება გარესამყაროში
* კვალი — ქართული ყოველკვირეული გაზეთი
* კვალი — პოლიტიკური ორგანო
კვალი (გაზეთი)

**„კვალი“** — ქართული ყოველკვირეული პოლიტიკური, სამეცნიერო და ლიტერატურული გაზეთი 1892-1904 წლებში. თავდაპირველად იყო ეროვნულ-ლიბერალური, ხოლო შემდეგ მარქსისტული მიმართულებისა. მან მნიშვნელოვანი როლი შეასრულა საქართველოში მარქსიზმის გავრცელებაში.

1892 წელს სოფელ ბრილში, ნიკოლოზ დიასამიძის სახლში, მისივე მონაწილეობით ჩატარდა გაზეთ „კვალის" დამფუძნებელი კრება. გაზეთი გამოდიოდა 1893–1904 წლებში თბილისში. 1893–1896 წლებში გაზეთი დიდ ადგილს უთმობდა მესამე დასის დამწყებ ლიტერატორებს. 1898 წლიდან გაზეთი გადავიდა მესამე დასის ხელში და გახდა რუსეთის იმპერიაში პირველი ლეგალური მარქსისტული ორგანო. რუსეთის იმპერიაში მანამდე სოციალისტებს საკუთარი ლეგალური ორგანო არ ჰქონდათ. ამ დროიდან კვალი უპირისპირდებოდა ნაციონალისტურ და ხალხოსნურ პოზიციებს. ქვეყნდებოდა სტატიები საქართველოს ეკონომიკის, ისტორიის, ეთნოგრაფიის, გეოგრაფიისა და მეცნიერების სხვადასხვა დარგებიდან. იბეჭდებოდა მხატვრული ლიტერატურა, პუბლიცისტური და კრიტიკული წერილები, ბიბლიოგრაფია. გაზეთი მთავრობამ აკრძალა 1904 წელს. მის ნაცვლად დაიწყო მოგზაურის გამოცემა.

## რედაქტორები
*1893-1898: ანასტასია თუმანიშვილ-წერეთელი
*1898-1901: ნოე ჟორდანია
*1901-1903: დიომიდე თოფურიძე 
*1903-1904: ირაკლი წერეთელი

## ლიტერატურა
* ქართული ჟურნალებისა და კრებულების ანალიტიკური ბიბლიოგრაფია, ნაკვ. 3, თბ., 1944;
**მგალობლიშვილი ქ.,* ქართული გაზეთების ბიბლიოგრაფია, «პროლეტარული რევოლუცია», 1943, № 3;
* *კარიჭაშვილი დ.,* ქართული პერიოდული გამოცემების ბიბლიოგრაფიული მიმოხილვა, «წიგნის მეგობარი», 1925, № 2;

კატეგორია:რუსეთის იმპერიის გაზეთები
კატეგორია:ქართულენოვანი გაზეთები
კატეგორია:1892 წელს დაარსებულები
კატეგორია:1904 წელს გაუქმებულები
კვალითი

**კვალითი** — ზესტაფონის მუნიციპალიტეტის სოფლების ზედა კვალითის, ქვედა კვალითისა და შუა კვალითის ძველი სახელწოდება. კვალითი ამავდროულად არის ზესტაფონის მუნიციპალიტეტის ადმინისტრაციული ერთეული, რომლის ცენტრია შუა კვალითი.

## ლეგენდა
ლეგენდის თანახმად აქაურ თავად-აზნაურებს ეწვიათ სტუმრები სამეგრელოდან რომლებიც იყვნენ ცხენებით. ნადიმის შემდეგ ერთი ცხენი გამქრალიყო. გაგზავნეს ერთ-ერთი სოფლელი, რომელმაც დიდი ხნის ძებნის შემდეგ იპოვა ცხენი და უვნებელი ჩააბარა პატრონს. როდესაც კითხეს თუ როგორ იპოვა ცხენი, ასე უპასუხა „კვალითი მივაგენი, ბატონო, კვალითი“ და ასე შეარქვეს ამ სოფელს კვალითი.

## რესურსები ინტერნეტში
*კვალითი, გალერეა

## ლიტერატურა
კატეგორია:ზესტაფონის მუნიციპალიტეტის  ისტორიული სოფლები
კვართი

მინი|მარჯვნივ|200 პქ|კვართი
**კვართი**, *სამღვდელო სტიქარი* — მღვდელმსახურის შიდა სამოსი, გრძელი, ფართო სახელოებიანი კაბა, სტიქარის ნაირსახეობა. სტიქარისგან განსხვავებით, კვართი თხელი, ღია ფერის, ძვირფასი ქსოვილისგან მზადდება და თასმებით დაბოლოებული, ვიწრო სახელოები აქვს. კვართს ძველად ქალიც და მამაკაციც ატარებდა. შემდგომში, ეკლესიამ მიიღო მისი ტარების უფლება, როგორც შესამოსელის შიგნით ჩასაცმელი კაბა, რომლითაც იმოსებიან დიაკვნები, მღვდლები და ეპისკოპოსები. კვართი ითვლება ქრისტეს სამოსელის სიმბოლურ გამოხატულებად. ასევე ნიშნავს სულიერ სიმტკიცეს და სიწმინდეს. სახელოების ქვეშ ჭრილები კი განასახიერებს იესო ქრისტეს დაჭრილ გვერდს. მისი ღია ფერი მღვდელმსახურს შეახსენებს, რომ მას მუდამ წმინდა სული უნდა ჰქონდეს და უმწიკვლოდ ცხოვრობდეს. 

## იხილეთ აგრეთვე
* უფლის კვართი
* ღვთისმშობლის კვართი

## ლიტერატურა
* *ლ. ბარბაქაძე,* „ჯიბის ცნობარი მართლმორწმუნე ქრისტიანისათვის“. თბილისი, 2013 წ.

კატეგორია:მღვდელმსახურის შესამოსელი
კლაიპედა

**კლაიპედა** (Klaipėda, გამოითქმის /ˈklaɪpɛdə/, გამარტ. ლიეტუვური გამოთქმა: [klaǐpēda]; გერმ.: Memel) — ქალაქი ლიეტუვაში, ბალტიის ზღვის სანაპიროზე. ლიეტუვის ერთადერთ პორტს აქვს საბორნე კავშირი შვედეთთან და გერმანიასთან. ქალაქის უძველესი ხის ბოძებით მორთული შენობების ფასადები მსგავსია გერმანიის, ინგლისისა და დანიის ძველი საპორტო ქალაქების არქიტექტურის. 2011 წლის მონაცემებით ქალაქის მოსახლეობა 161,300 ადამიანს შეადგენს.

კლაიპედა ქვეყანაში სიდიდით მესამე ქალაქია. არის კლაიპედის მაზრის ცენტრი.

## რესურსები ინტერნეტში 
* ოფიციალური საიტი .

კატეგორია:ლიეტუვის ქალაქები
კატეგორია:ბალტიის ზღვის პორტები
კატეგორია:ევროპის საპორტო ქალაქები
კვარას ციხე

მინი|250პქ|კვარის ციხე
**კვარას ციხე**, კუარას ციხე — ფეოდალური ხანის ციხესიმაგრე საქართველოში, რაჭაში, მდინარე კრიხულის მარჯვენა ნაპირზე, სოფ. ზემო სხვავიდან 1,5 კმ დაშორებით (ამბროლაურის მუნიციპალიტეტი). ისტორიულ წყაროებში პირველად მოხსენიებულია XI საუკუნეში. გვიანდელ ფეოდალურ ხანაში სამეფო სამფლობელო იყო. XVI საუკუნის 90-იან წლებში დაეუფლა ქართლის მეფე სიმონ I, XVIII საუკუნის დასაწყისში — იაშვილთა ფეოდალური საგვარეულო. 1769 წლიდან კვლავ სამეფო ხელისუფლებას ექვემდებარებოდა. 1786 წელს კვარის ციხეს თავს აფარებდა იმერეთის მეფის დავით გიორგის ძის მოწინააღმდეგე ბატონიშვილი დავით არჩილის ძე (მეფობაში სოლომონ II). 1802 წელს კვარას ციხეში თავი მოჰკვეთეს ახალციხის ფაშას საბუდს. 1810, იმერეთის სამეფოს რუსეთის იმპერიასთან შეერთების დროს, კვარას ციხე გარკვეული წინააღმდეგობის შემდეგ დანებდა რუსეთის ჯარს. შემდეგ ხანებში კვარას ციხემ დაკარგა თავისი მნიშვნელობა. ვახუშტი ბატონიშვილი აღნიშნავს: "სხოვის სამხრეთით და კრიხის პირისპირ, აღმოსავლეთის კიდურს, მაღალს, კლდიანს გორასა ზედა არს ციხე კუარასი მტკიცე (აშიაზე – კვარას ციხე).

კვარას ციხე ტიპური ციხე-დარბაზია, გარს უვლის 6-7 მ სიმაღლის გალავანი. საერთო ფართობი დაახლოებით 2000 მ². შესასვლელი მხოლოდ ერთი მხრიდან აქვს. გალავნის შიგნით შემორჩენილია ორსართულიანი მრგვალი საცხოვრებელი კოშკი, მცირე ზომის ეკლესია, აუზი და სხვა შენობათა ნანგრევები.

## ლიტერატურა
* *ვახუშტი*, აღწერა სამეფოსა საქართველოსა, წგნ., ქართლის ცხოვრება, ს. ყაუხჩიშვილის გამოც., ტ. 4, თბ., 1973
* *ბერაძე თ.,* ქსე, ტ. 5, გვ. 489, თბ., 1980
* საქართველოს ისტორიის ნარკვევები, ტ. IV, თბ. 1973.
* *გიორგი ბოჭორიძე,* რაჭა–ლეჩხუმის ისტორიული სიძველეები, შემდგენელი ლევან ფრუიძე, თბ., 1994.
* *გ.გასვიანი,* დასავლეთ საქ. პოლიტიკური ვითარება და რუსეთთან შეერთება. XVI-XIX სს., თბ., 1988.
* *იაგო ქვათაძე,* სხვავა და სხვაველები,თბ., 2005.

კატეგორია:ამბროლაურის მუნიციპალიტეტის ციხესიმაგრეები
რუბიკონი

thumb|230px|რუბიკონის სავარაუდო კალაპოტი.
**რუბიკონი** (, ) — 29 კმ სიგრძის მდინარე ჩრდილოეთ იტალიაში. მდინარე სათავეს იღებს აპენინებიდან და ადრიატიკის ზღვაში ჩაედინება სამხრეთ ემილია-რომანიას რეგიონის გავლით ქალაქებს რიმინი და ცეზანას შორის.

„რუბიკონის გადაკვეთა“ პოპულარული იდიომაა, რომელსაც იყენებენ ზღვრის გადაჭრისას, რომლიდან უკან მობრუნება არ შეიძლება. ეს მდინარე იყო რომაული საზღვარი გაულებსა და იტალიელებს შორის. იულიუს კეისარმა ძვ. წ. 49 წელს მდინარე განზრახ გადაჭრა ომის პროვოცირებისთვის. ისტორიკოსი სეტონიუსის მტკიცებით კეისარს სწორედ ამ მოქმედებისას უთქვამს „წილი ნაყარია“.

მდინარემ კალაპოტი მას შემდეგ მრავალჯერ შეიცვალა და ამიტომ შეუძლებელია იმის დადგენა, თუ სად გადიოდა ის საზღვარი, რომელიც იულიუს კეისარმა გადაკვეთა.

## რესურსები ინტერნეტში
* რუბიკონი

კატეგორია:იტალიის მდინარეები
Taking It All Too Hard

**Taking It All Too Hard** — ინგლისური პროგრესული როკ-ჯგუფ ჯენესისის სინგლი 1983 წლის ალბომიდან *Genesis*.

სინგლი გამოვიდა მხოლოდ აშშ-ში, სადაც იგი რეიტინგის #50 ადგილზე მოხვდა. მის მეორე მხარეს შეტანილი იყო Silver Rainbow, კიდევ ერთი სიმღერა ალბომიდან *Genesis*.

## სიმღერების სია
#Taking It All Too Hard - 3:54  	
#Silver Rainbow - 4:27

## რესურსები ინტერნეტში
*  საიტზე Discogs

კატეგორია:1984 წლის სინგლები
კატეგორია:ჯენესისის სიმღერები
კატეგორია:1983 წლის სიმღერები
კვერნა

**კვერნა** (Martes) — ძუძუმწოვრების გვარი კვერნისებრთა ოჯახისა. მათი სხეულის სიგრძე 40-60 სმ აღწევს, კუდისა - 20-50 სმ. აქვთ წაგრძელებული და მოქნილი სხეული, ფაფუკი და რბილი ბეწვი. ცნობილია 6 (ზოგი მონაცემებით 8) სახეობა. გავრცელებული არიან ევროპაში, აზიასა და ჩრდილოეთ ამერიკაში. ყოფილი სსრკ-ის ტერიტორიაზე 4 სახეობაა: ტყის კვერნა (Martes martes), თეთრყელა კვერნა (Martes foina) (ესენი საქართველოშიც ფართოდ არიან გავრცელებული), სიასამური და ხარზა. უმეტესობა ტყეში ცხოვრობს. იკვებებიან პატარ-პატარა ცხოველებით, ხილით, კენკრით, უმრავლესობას (ხარზას გარდა) ძვირფასი ბეწვი აქვს.

## ლიტერატურა
კატეგორია:კვერნისებრნი